काठमाडाैं – नेपाल विद्यार्थी संघ (नेविसंघ)का अध्यक्ष नैनसिंह महर गत महिना अमेरिका गए । त्यहाँ पुगेको केही दिनपछि फेसबुक खोल्दा पासवर्ड मिलेन । उनलाई विदेशमा भएकाले केही समस्या भएजस्तो लाग्यो । पटक–पटक पासवर्ड हान्दा पनि नखुलेपछि भने उनी सशंकित भए । वास्तवमा उनको फेबसबुक ह्याक गरेर अरू कसैले चलाइरहेको थियो । नेपाल आएपछि उनले अनुसन्धानका लागि महानगरीय अपराध महाशाखा, टेकुमा उजुरी दिएका छन् । तर, उनको फेसबुक रिकभर हुन सकेको छैन ।
